Henricus, Dei gracia Autissiod. episcopus, universis presentes litteras inspecturis, salutem in Domino. Universitati vestre notum facimus quod nos, compromissionem factam a venerabilibus P., abbate et conventu Pontigniac., ex una parte, et R., magistrum domus-Dei de Monte-Autrico, ex altera, videlicet in viros venerabiles M., decanum, et R., cantorem Autissiodor., super usuagii moderatione quod dicta domus de Monte-Autrico habet in nemore Rarri quod pertinet ad abbatiam Pontigniac., ratam habuimus et gratam, et eam sigilli nostri munimine confirmavimus. Actum, anno Gratie Mº CCº vicesimo septimo.